Đukanović: Vlada uspješno realizovala reforme
Crna Gora je u prvih 100 dana rada Vlade učvrstila političku i makroekonomsku stabilnost, a postignuti su uspjesi na planu dostizanja s
Reforme koje na domaćem planu treba da donesu novi kvalitet života, a na međunarodnom planu punopravno članstvo u EU i NATO, uspješno su realizovane u prvih 100 dana rada Vlade, saopštio je premijer. Posebni uspjesi postignuti su na ispunjavanju uslova iz Mape puta i u pripremi već 85 odsto odgovora na Upitnik EK, na koji će odgovori biti okončani najkasnije do početka novembra, kako bi u narednoj godini CG zavrijedila status kandidata. Iz ovoga proizilaze realna očekivanja: Đukanović očekuje da će do kraja godine Crna Gora postati dio Akcionog plana za člsanstvo, što će je približiti NATO-u. Na ekonomskom planu, očuvana je makroekonomska stabilnost, a krizna godina iskorišćena je za stvaranje pretpostavki za ponovni dolazak stranih investicija. Sada, kada je krenuo oporavak svjetske ekonomije, i Crna Gora može očekivati bolje dane. Đukanović je naglasio da u Crnoj Gori u proteklom periodu nije povećana stopa nezaposlenosti, da je očuvan nivo prosječne plate s kraja prošle godine, da nema pada direktnih stranih investicija, niti broja turista. Ipak, neminovan je pad BDP za dva, tri, možda i četiri odsto. Crna Gora je obezbijedila respektabilnu poziciju na međunarodnoj političkoj sceni, a odlikuje je, prije svega, regionalna inicijativnost. Đukanović je bio izričit da u nedavnim razgovorima sa predstavnicima Stejt Departmenta u Njujorku nije denuncirao crnogorsku opoziciju, pa ne vidi razloge za pismo kojim je lider PzP od američkog ambasadora Mura tražio da se upriliči posjeta opozicionih predstavnika Americi. Sa zamjenikom američkog državnog sekretara Džejmsom Stajnbergom, tvrdi, razgovarao je o nekim ozbiljnim temama: Premijer priznaje da se u hodnicima zgrade UN sreo sa predsjednicima mnogih država, pa i sa predsjednikom Kosova , ali da taj susret nije bio zvaničan, kako je to predstavljeno u nekim medijima.